
PROME MINISTER 


Evel yn Wever-Croes, 


Diadomingo mainta, 28 di januari, a tuma luga na 
Bestuurskantoor e tradicional traspaso di mando simbolico na 
Prins y Pancho 2024 pa Aruba su Carnaval 70. Prome Minister 
Evelyn Wever-Croes, den su discurso dirigi na e monarcanan 
di Carnaval y na e publico presente, a expresa cu pa Gobierno 
di Aruba, e ta un placer y honor pa habri porta di e oficina di 
gobernacion pa ricibi nos celebridadnan di Carnaval 70. 


Durante e ceremonia bunita, e monarcanan di nos Carnaval 70 
a trece nan decretonan dilanti expresando nan deseonan pa tin 
mas union, mas atencion pa nos muchanan, mas atencion pa 
nos hobennan y pa Aruba uni y sostene Carnaval mas. Tambe 
nan tawata tin peticicionnan specifico pa diferente minister di 
Gabinete Wever-Croes. Prome Minister a duna di conoce cu e 
lo comersa cu su colega ministernan di e peticionnan aki. 


"Mi ta gradici SMAC cu un biaha mas ta organisa un temporada 
di Carnaval hopi bunita. Aruba henter a prepara pa Carnaval 
70 y mundo henter tin wowo riba nos, con nos ta celebra 
Carnaval. Ban duna mundo henter mas motibo p ata orguyoso 
di nos dushi Aruba", Prome Minister a expresa. 


Conseho di nos Prome Minister ta keda pa nos sigui cuida nos 
muchanan den e paradanan venidero. Preferibel ta pa no hiba 
muchanan hopi chikito Carnaval. Pa e muchanan mas grandi, 
cuida nan di solo, cuida nan oído, sea atento pa nan tin nan 
earplugs, duna nan suficiente cos di bebe y sigura asina cu 
nan lo goza di berdad di nos dushi Carnaval. Tambe, na nos 
adultonan, no abusa di alcohol. Ban cuida nos mes pa cada un 
di nos celebra un carnaval sin niun problema y keda cu bunita 
recuerdo di e temporada aki. 


Tambe Prome Minister ta gradici tur e monarcanan di nos 
Carnaval cu tawata presente diadomingo mainta prome cu e 
apertura di gran parada di mucha na Oranjestad. Ta gradici 

nan mayornan, gruponan, lidernan, nos musiconan y tur esnan 
cu ta engrandece nos Carnaval. 


“Di parti di Gobierno di Aruba, mi ta desea tur carnavalista 
y Aruba henter, un dushi Carnaval 70. Ban goza di nos 
carnaval responsable y sanamente. Mi ta spera cu na final di 
e temporada di Carnaval, Aruba di verdad ta demostra mundo 
henter ki bunita nos ta celebra Aruba su Carnaval 70”, Prome 
Minister a expresa. 


Prome Minister a entrega na nos prins y pancho infantil e 
spada simbolico pa nan proteha nos carnaval di mucha. Prins 
y pancho hubenil a ricibi spada simbolico pa nan defende 
nos hobennan den carnaval. Y nos prins y pancho grandi 
tradicionalmente a ricibi e yabi cu ta simbolisa cu nan tin tur mi 
sosten y confiansa pa habri y guia nos carnaval 70. Na prins y 
pancho clssico, Prome Minister a entrega un yabi di ‘spare’ pa 
por si acaso e prins y pancho grandi jump dimas y perde nan 
yabi. Tambe, cada monarca como miembronan di organizacion 
SMAC a ricibi un pin for di Prome Minister. MN 

Prome Minister Evelyn Wever-Croes: 


SENOR ANDY LEE A HURAMENTA DILANTI REY 
WILLEM ALEXANDER COMO MIEMBRO DI RAAD 
VAN STATE PA ARUBA 

Diaranson 24 di januari, Rendolf (Andy) A. Lee a huramenta 
dilanti di Rey Willem Alexander na Paleis Noordeinde como 
miembro di Raad van State pa Aruba. E funcion aki a wordo 
ocupa durante e ultimo 6 afianan pa sefiora Milly Shwengle, cu 
a haci un excelente trabou den representa Aruba dignamente. 


Sefior Lee tin un trayectoria profesional hopi amplio y sigur 
tawata un decision adecua di e representantenan di un comision 
independiente pa scoge sefior Lee pa representa Aruba den 
e funcion aki. Basa riba e recomendacion aki, Conseho di 
Minister di Reino, durante e reunion di diabierna mainta 24 di 
November, a aproba su nombracion. 


Prome Minister Evelyn Wever-Croes a expresa di ta contento 
cu Aruba tin un representante pa Aruba den Raad van 
State, cu e cualidadnan y experiencia amplio cu sefior Lee 
ta posee, pa por tuma e miho decisionnan den bienestar di 
pais Aruba. Sefior Lee ta un politicologo cu tin mas di 30 afia 
di experiencia den sector publico y semi-publico na Aruba, 
Corsou y Washington, Director di CBS Aruba, y Gerente di 
Departamento di Investigacion di Banco Centraal Aruba. 
Tambe, e tabata miembro y presidente di Parlamento entre 

2009 y 2010. Despues el a fungi como Minister Plenipotenciario 
na Washington pa Aruba y tawata consehero di Prome Minister 
entre 2018 y 2020. 


Despues di su huramentacion diaranson ultimo, sefior Lee a 
cuminsa traha inmediatamente den Raad van State pa Aruba. 
Den nomber di Gobierno di Aruba, Prome Minister ta felicita 
señor Lee y ta dese'e hopi exito den e encargo nobo aki. MEN 

Prome Minister Evelyn Wever-Croes: 
Riba Dia di Betico 


PROME MINISTER TA HABRI E EXPOSICION DI 
SENOR GUSTAVE NOUEL Y PADU DEL CARIBE 


Rancho a presenta nan proyecto di un museum di piscado 

Diahuebs 25 di januari, Dia di Betico tawata tin diferente opcion 
riba nos isla pa pasa un dia agradabel cu famia. Varios actividad 
en conexion cu celebracion di fecha natal di un Arubano cu 
a lucha fervientemente pa nos pais, nos Libertador Gilberto 
Francois 'Betico' Croes. Dia di Betico no ta solamente un tributo 
na un líder visionario, pero tambe un fuente di inspiracion pa 
Aruba brasa e resultado di e lucha cu Betico a hiba. 


Prome Minister Evelyn Wever-Croes a cuminsa Dia di Betico 
dunando un bunita discurso durante e Ceremonia Protocolar 
na Plaza Libertador G.F. Betico Croes. Despues Prome 
Minister a sigui celebra Dia di Betico entre otro na Cede di 
Partido MEP. Tambe Prome Minister a asisti na e apertura di 
un museo nobo den Ranchostraat na unda cu e mandatario a 
habri e exposicion di señor Gustave Nouel. Señor Nouel tin un 
coleccion di cuadra hopi impresionante di Betico Croes. 


Na e ocacion tawata tin tambe exposicion di cuadranan di nos 
Tata di Cultura, Juan Chabaya Lampe, Padu del Caribe y a 
admira tambe e exposicion di arte riba boter di señora Angela 
Croes. 


Na e ocacion tambe Prome Minister a ricibi informacion for di 
Stichting Rancho di e plannan cu tin pa comberti un cas biew 
di piscado den un museum di piscado na unda lo expone entre 
otro paña di piscado. E deseo di Prome Minister ta pa esnan 
encarga cu Ranchostraat 12 y 14, den curason di Rancho, 
logra remodela e dos casnan situa riba e tereno di 800m2 cu ta 
conecta cu JG Emanstraat y caminda tin un cushina moderno 
pa cushina pisca. Asina ta conecta cultura, pasado y presente. 
Sigur un proyecto atractivo pa e bario y tambe un atraccion 
mas y un bunita luga pa bishita. MN 

Minister President Evelyn Wever-Croes: 


MINISTER PRESIDENT A REUNI CU 
REPRESENTANTE DI HULANDA PA ARUBA, 
CORSOU Y ST. MAARTEN, SR. EDSON HATO 

Siman pasa Minister President durante un CIP 
reunion, a cera conoci cu sr. Edson Hato, cu MK a NG 

desde September 2023 a tuma e encargo over IJ 
di sr. Erwin Arkenbout como representante di |M 
Hulanda na Aruba, Corsou y Sint Maarten. 


Prome Ministera expresa cu na e momentonan 
aki ta hopi importante riba tur nivel pa tene tur 
canalnan habri cu Hulanda. Principalmente 
awor aki cu Aruba ta haciendo tur esfuerso 
posibel pa por yega na baha e interes di e 
refinanciamiento di e debe di covid. Esaki a 
wordo delibera riba dje durante e reunion cu 
sr. Hato y tambe a atende otro temanan entre 
otro e formacion di gobierno di Hulanda y kico 
por wordo spera pa e islanan. 


Sr. Hato hunto cu sr.Vincent Storimans, kende 
ta hefe di oficina di Representacion di Hulanda 
na Aruba, a asisti na e acto protocolar di Dia 
di Betico y por a goza di e bunita homenahe 
na e gran Libertador Betico Croes. MN Ni 2d 

MINISTER 


E ana aki cu tres categoria: Caiso, Groovy y Power Soca 


MINISTER XIOMARA MADURO TA FELICITA 
ARUBA SU GANADORNAN DI ARUBA CAISO & 
SOCA MONARCH 2024 


Durante e fin di siman cu a pasa, Aruba completo por a disfruta 
di Aruba Caiso & Soca Monarch 2024 organisa pa Stichting 
Musica. Despues di e pre-finalnan cu a tuma luga afia pasa, 
diabierna y diasabra a toca turno na esnan cu a pasa pa final 
pa presenta nan cancion pa asina mira cua ta wordo escogi 
como e cantica cu lo marca e celebracion di lustro di 70 afia di 
nos carnaval. 


Minister Maduro di Cultura tabata presente durante ambos 
anochi pa disfruta di cada composicion y pa apoya nos 
talentonan cu a sa di briya riba e tarima na Carnival Village. E 
ganadornan absoluto tabata como lo siguinte: 


Ganador di Caiso 

Cantante: EK 

Titulo: Falta Pottasium 

Banda: Youth Xtreme Band (YX3M) 

Compositor: Eugene Kemp 

Areglista: Harvey "Toolz" Agunbero & Eugene Kemo 


Segundo finalista Caiso 
Cantante: Queen Sashah 
Titulo: Worries 

Banda: Tsunami 

Compositor: Martha Figueroa 
Areglista: Michael Odor 


Tercer finalista Caiso 
Cantante: Mighty Tattoo 
Titulo: Let It Go 

Banda: Zeta Band Aruba 
Compositor: Richard Quant 
Areglista: Hubert Thiel 


Ganador Groovy Soca 
Cantante: Rocco Flava 
Titulo: Come Together 

Banda: Buleria 
Compositor: Claudius Philips 
Areglista: Claudius Philips 


Segundo finalista Groovy Soca 
Cantante: Easy B 

Titulo: Togetherness 

Banda: Tsunami 

Compositor: Brendon Shalol Joseph 
Areglista: Rod Benjamin 


Tercer finalista Groovy Soca 
Cantante: Noush 

Titulo: Wreckin' The Place 
Banda: Noush & The Band 
Compositor: Randolph Berry 
Areglista: Claudius Philips Jr. 


Ganador Power Soca 

Cantante: Galloway 

Titulo: Mash Up 

Banda: Tsunami 

Compositor: Carl Roosberg 

Areglista: Rod Benjamin & Michael Odor 

Segundo finalista Power Soca 
Cantante: M.I.K.E.Y. 

Titulo: Unity 

Banda: Youth Xtreme Band (YX3M) 
Compositor: Harvey "Toolz" Agunbero 
Areglista: Harvey "Toolz" Agunbero 


Tercer finalista Power Soca 

Cantante: Easy B 

Titulo: Another One 

Banda: Tsunami 

Compositor: Shirlan George & Bradley Vesprey 
Areglista: Hendry Tromp 


Rookie di aña 

Cantante: Big Reckless 

Titulo: Big Help 

Banda: Tsunami 

Compositor: Claudius Philips Jr. 
Areglista: Claudius Philips Jr. 


Banda miho uniforma: Tsunami 
Miho bisti: Mitch 


Minister Xiomara Maduro, den nomber di Gobierno di Aruba, 
ta felicita Aruba su monarcanan di Caiso y Soca pa Carnaval 
70 y ta gradici tur esnan cu a participa, engrandeciendo nos 
dushi Carnaval cu nan talento y creatividad. Finalmente, 
e mandatario ta gradici Stichting Musica pa un biaha mas 
organisa Aruba Caiso y Soca Monarch 2024 y ta deseanan tur 
clase di exito pa e dianan nos dilanti. MN 

Vangos har 


Minister Dangui Oduber tawata abordo di e iconico Holland 
America Line Cruise pa marca e celebracion di su impresionante 
150 afia di existencia. Durante e ocasion importante aki, e 
Minister Oduber a tin e privilegio di conmemora e 65 aniversario 
di cu Holland America Line ta bishita Aruba. 

Holland America Line a extende invitacion na gobierno di 
Aruba y tambe na prensa local pa e occasion special aki. 
Gobierno di Aruba a keda representa pa minister Oduber como 
tambe Prome Minister Wever-Croes. Di Aruba Ports Authority 
(APA) tawata tey sr. Marc Figaroa y e Voorzitter Raad v. 
Commissarissen, sr. David Dubero. 

Como parti di e festividad, tur presente a ricibi un paseo 
exclusivo di e Holland America Line Cruise, unda a presencia 
di prome mano e dedicacion di e liña crucero pa cu nan 
operacionnan sostenibel. E bishita no tabata solamente un 
celebracion di historia, sino un testimonio di e compromiso di 
e compania pa responsabilidad ambiental. 


E punto culminante di e paseo ta e anuncio cu e barco di 
crucero lo pasa door di un transformacion di diesel pa Gas 
Natural Liquido (LNG), un paso significativo pa reduci emision 

di carbon y concentra asina ariba un futuro mas amigabel pa 
cu medio ambiente. E iniciativa aki ta keda perfectamente 
alinea cu e mision di ministerio di turismo unda ta enfoca den 
practicanan sostenibel pa cu turismo di Aruba. 


Expresando sentimientonan di alegria y gratitud, Minister 
Dangui Oduber a comenta, "Ta berdaderamente un honor pa 
forma parti di e momento historico aki mientras ta celebra 150 
afia di Holland America Line. E dedicacion na sostenibilidad 
demonstra awe no solamente ta elogiabel, sino tambe ta 
establece un precedente pa henter e industria di turismo. Aruba 
ta orguyoso di ta un socio duradero di Holland America Line y 
ta mira dilanti na hopi mas afia di colaboracion pa construi 
un futuro mas sostenibel y consciente di medio ambiente." Pa 
clausura, Minister Oduber a extende felicitacion sinceramente 
na Holland America Line pa e logro significante aki. E 
celebracion di historia di nan 150 afia, tambe nan aniversario 
di ta bishitando nos dushi isla pa 65 afia, hunto cu un vision 
pa un futuro sostenibel, ta marca un momento di triunfo pa 
tanto Holland America Line como pa e perseguimento global 
di turismo sostenibel. 

Recientemente, den un esfera ameno na Plaza Deto Varis, 
Minister Dangui Oduber a haci anuncio di fase Il di e Proyecto 
di Cas Ariba. Un proyecto bunita y importante pa bario di Santa 
Cruz y pa Pais Aruba. E proyecto aki ta di Ministerio di Turismo 
y ta fit den e maneho y vision di haci inversion continuo 
den mehoracion pa upgrade di e producto Aruba y pa crea 
atraccion turistico nobo. Minister Endy Croes tabata presente 
na e anuncio special aki hunto cu Prome Minister di Aruba Sra. 
Evelyn Wever — Croes, Presidente di Parlamento mr. Edgard 
Vrolijk, directora di ATA, Sra. Ronella Croes y ex - Premier di 
Aruba Sr. Nelson Oduber. 


Fase Il di e proyecto ta consisti di un plaza multifuncional, unda 
cu e turistanan por topa cu nos hendenan local. Lo construi 
un speeltuin, caminda e muchanan den e bario por haci uzo di 
dje. Ta bay tin un area pa haci ehercicio y/of practica deporte, 
lo tin area unda turistanan por haya informacion di Santa Cruz 
y di historia y cultura di Pais Aruba. Tambe, lo tin un area pa 
recrea y lo construi tribuna nobo unda cu por organisa diferente 
evento y/of fiestanan nacional. E lo bira un area caminda 
localnan por haci uzo di e plaza henter afia. Esnan presente 
a aplaudi e fase Il di e proyecto aki. Pa clausura e evento 
Claudius y Oreo a trece un bon ambiente musical. Pa finalisa, 
Minister Endy Croes ta felicita colega Minister Dangui Oduber, 
Gabinete Wever — Croes II, ATA y Ministerio di Turismo cu e 
bunita proyecto aki. Pabien na e bario di Santa Cruz. NEN 

MINISTER ENDY CROES A COMBERSA CU E ALUMNONAN 
DI KLAS 5 Y 6 DI COLEGIO SANTA TERESITA 


Den cuadro di e celebracion di Dia di Betico 


"UN PUEBLO UNI. 


AS POR 
SER VEN. 


En conexion cu Dia di Betico, Minister Endy Croes ta bishitando 
diferente scol rond di Aruba y dialuna ultimo a toca turno na 
Colegio Santa Teresita den curason di San Nicolas. Cabesante 
di e scol Sra. Janine Soliana — Vingal a ricibi e mandatario di 
Ensefiansa y Deporte. 


Den un esfera ameno Minister Endy Croes a combersa cu e 
alumnonan di klas 5 y 6, unda cu a splica nan di e importancia 


di e celebracion di 25 di januari, historia, lucha y logronan di 
nos Libertador Gilberto Francois ‘Betico’ Croes. E alumnonan 
a scucha cu hopi atencion y a haci basta pregunta. 


Pa finalisa, Minister Endy Croes a expresa cu e tabata un 
mainta hopi exitoso. Alabes ta gradici cabesante di scol, 
docente- y alumnonan pa un mainta ameno. 

E ALUMNONAN DI ST. ANNASCHOOL A CELEBRA 
DIA DI BETICO EN SBANDE 


Diaranson ultimo, Minister di Enseñansa y Deporte a bishita 
scol basico St. Annaschool, en cuadro cu Dia di Betico cu ta 
25 di januari proximo. St. Anna School ta conta cu total di 279 
alumno. E mandatario di Enseñansa a conta e alumnonan di 
St. Annaschool tocante e historia di Betico y e motibo cu nos ta 
celebra Dia di Betico. Gilberto Francois "Betico" Croes a nace 
dia 25 di januari 1983. Dia 9 di feberuari di aña 1971, Betico a 
lanta su propio partido Movimiento Electoral di Pueblo (MEP), 
determina pa saca Aruba for di constelacion Antiyano. Aruba a 
haya su Status Aparte entrante 1 di januari 1986 y Betico mes 
no a biba pa wak su logro. 


Cu e Status Aparte aki, Aruba por a haya su propio gobernador, 
gobierno, parlamento, moneda, banco central y ortografia. 
Pues, Betico Croes a laga un herencia valioso pa Aruba, 
pa e motibo aki nos tin cu keda educa nos mucha- y futuro 
generacionnan di e lucha cu nos Libertador Betico Croes a 
hiba pa Aruba haya su Status Aparte. Despues di esaki, 
Minister Endy Croes a duna inicio na e competencia di poesia 
di e scol. En conexion cu Dia di Betico, 12 alumno di cada klas 
a proclama un bunita poema. Minister Endy Croes a desea 
e alumnonan hopi exito. Finalmente, Minister Endy Croes a 
gradici cabesante interino di St. Annaschool Sra. Angelic 
Thijsen y ful e team pa e caluroso ricibimento y a desea nan 
feliz Dia di Betico. mmm 

Recientemente, Diamonds International a haci apertura di 
nan tercer filial na Aruba. E tienda nobo ta situa den Paseo 
Herencia Mall. En conexion cu e di 30 aniversario di Diamonds 
International na Aruba a dicidi di habri un tienda mas e 
biaha aki den e area di Palm Beach, unda cu mayoria di nos 
bishitantenan ta hospeda. 


Minister Endy Croes, Colega Minister Xiomara Maduro 
y Minister Ursell Arends acompafia pa su kerida esposa 
Tamarah Arends — Croes tabata presente na e ceremonia 
di apertura. Memey di prensa y invitadonan special Minister 
Xiomara Maduro, Minister Ursell Arends, Island Manager Sr. 
Rishi Chabbria y Regional Manager Sr. Moshe Hakimi a corta 
e cita pa asina afectua apertura oficial di e tienda. 


Pa conclui, Minister Endy Croesta felicita e dofio ye personanan 
cardinal den e operacion exitoso di Diamond International na 
Aruba, kendenan ta Sr. Moshe Hakimi, Regional Manager, Sr. 
Luis Valverde, Regional Financial Controller, Sr. Lyndon Evans, 
Regional Brand Manager, Sra. Nathalie van Trikt, Regional 
Marketing Manager y Sr. Rishi Chabbria, Island Manager. 
Alabes ta desea nan hopi exito cu nan tercer filial na Aruba. 
Pabien! In 


OWN or LIGHT" 


KILIMA 


ANZANITE 


GP 


PDIAMOSS 


i 


BREMONT 


M c 
WN or LIGIS 


Dialuna 29 Januari 2024 


A ADD (ID ) sm EE mu E". SA Z Y R SU E @ A ma $ RE Hgm A a y Va » E E» ^ SIC eR 
D Sa I € i ES NV 1 | b. S ni > bx A E E l 1) CLS , b. S ( { 
A ! 2) A 1 ] | ww DM Ny Y å 4 ) ix: A E X " OA! » ^ Ww | --— 
AGE X 428 ILE "AB 4 us I dll = 4p ATA lm ws M N F, a « > wu m uu, d <> 


WAS A BI $ - r Y a | h | P h P_ 4 Em Em 


NS 


En conexion cu Dia di Betico, diaranson mainta, Minister 
Endy Croes a bishita Scol Basico Washington. Na yegada 
e mandatario di Ensefiansa y Deporte a ricibi un caluroso 
bonbini door di e cabesante Sra. Sharine Curiel, staf, maestro- 
y alumnonan di e scol. Despues di a saluda e alumnonan, 
Minister Endy Croes a sigui pa klas 5 y 6, unda a combersa cu 
e alumnonan y a duna nan mas informacion di e bida, historia 
y logronan di nos Libertador. 

Na final di e charla, Minister Endy Croes a haci e alumnonan 
diferente pregunta y remarcabel ta cu nan tabata conoce e 
historia di Betico, e Lider stima pa su pueblo. Sra. Sharine 
Curiel, kende ta cabesante di Scol Basico Washington, a 
indica cu den e ultimo dos simannan e maestronan a sifia e 
alumnonan e historia di ken ta Betico. Tambe, Sra. Curiel a 
expresa cu e ta contento cu Minister Endy Croes a duna mas 
informacion di loke e mes a experencia durante e periodo cu 
Betico tabata na bida. 


Alabes a invita Pueblo di Aruba pa celebra Dia di Betico 
grandemente. Pa conclui, Minister Endy Croes ta gradici 
e cabesante di e scol Sra. Sharine Curiel, maestro - y 
specialmente e alumnonan pa un mainta hopi agradabel. Ban 
recorda y celebra Dia di Betico pa e herencia bunita cu el a 
laga atras, nos Status Aparte. MN 


Diahuebs anochi, tabata reina un ambiente total den Compleho 
Deportivo Frans Figaroa na Noord, unda cu a tuma luga e 
partido final di e di 19 edicion di Copa Betico Croes. Minister 
Endy Croes a presencia e suspenso di e wega final entre ekipo 
di Nacional y Dakota cu a bataya pa conkista e titulo maximo di 
e torneo. Un stadion yena cu fanatico pa duna sosten y apoyo 
na nan ekipo faborito. Sigur e tabata un tremendo partido, unda 
ambos ekipo a destaca. E partido a termina cu e score di 2-0 
pa ekipo di Nacional cu goalnan anota pa Jastin Congo y Devis 

Oliveros. Esaki sigur tabata un momento historico pa prome 
biaha den 19 afia cu Nacional a titula campeon di Copa Betico 
Croes. Na final di e anochi Minister Endy Croes a haci entrega 
di e trofeo na e ekipo campeon di Copa Betico Croes 2024. 
Pa conclui, Minister Endy Croes ta felicita Nacional cu e titulo 
di campeon y Dakota cu e titulo di sub-campeon. Cu deseo, 
disciplina, dedicacion y determinacion boso a logra. Pabien na 
AVB cu a organisa un bunita torneo y na e deporte rey futbol. 

Minister Plenipotenciario 
mr. Ady Thijsen a felicita 
embahador di Republica di 
India Reenat Sandhu cu e di 75 
aniversario di Independencia 
di e pais. Esaki a tuma lugar 


durante di un recepcion ameno | 


na Kasteel De Wittenburg na 
Wassenaar. Tambe presenta 
na e recepcion tabata director 
di Directie Buitenlandse 
Betrekkingen Jocelyne Croes. 


Minister Thijsen a felicita | 
embahador Reenat Sandhu È 
den nomber di Gobierno y | 


pueblo di Aruba. Aruba y India 
tin un relacion hopi estrecho, 
mirando cu tin hopi Arubiano 
cu ta procedente di India, 
di caul hopi ta comerciante. 
Embahador Sandhu a haci 
un bishita official aña pasa na 
Aruba. MN 


of India 
The Netherlands 


Gabinete Wever-Croes 


Murayanan na San Nicolas, cu un tempo 
tawata silencioso y senciyo, a bira inspiracion 
pa creatividad dinamico di varios artista. 
Cada arte di muraya ta un celebracion di 
diversidad, cultura y union, dunando bida na 
murayanan y transforma nan den obranan 
maestro. 

ANA DI STABILIDAD Y PROSPERIDAD 


